CELEX: 62019TN0528
Language: el
Date: 2019-07-24 00:00:00
Title: Υπόθεση T-528/19: Αγωγή της 24ης Ιουλίου 2019 — Arranz de Miguel κ.λπ. κατά ΕΚΤ και ΕΣΕ

9.9.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 305/71
            
         
      Αγωγή της 24ης Ιουλίου 2019 — Arranz de Miguel κ.λπ. κατά ΕΚΤ και ΕΣΕ
      (Υπόθεση T-528/19)
      (2019/C 305/81)
      Γλώσσα διαδικασίας: η ισπανική
      
         Διάδικοι
      
      
         Ενάγοντες: Ricardo Arranz de Miguel (Μαδρίτη, Ισπανία), Alejandro Arranz Padierna de Villapadierna (Μαδρίτη), Felipe Arranz Padierna de Villapadierna (Μαδρίτη), Ricardo Arranz Padierna de Villapadierna (Μαδρίτη), Nicolás Arranz Padierna de Villapadierna (Μαδρίτη) (εκπρόσωποι: R. Pelayo Jiménez και A. Muñoz Aranguren, δικηγόροι)
      
         Εναγόμενοι: Ευρωπαϊκή Κεντρική Τράπεζα, Ενιαίο Συμβούλιο Εξυγίανσης
      
         Αιτήματα
      
      Οι ενάγοντες ζητούν από το Γενικό Δικαστήριο:
      
                  —
               
               
                  να διαπιστώσει την εξωσυμβατική ευθύνη της ΕΚΤ και του ΕΣΕ λόγω των παραβάσεων που εκτίθενται στην αγωγή και να τους υποχρεώσει να αποζημιώσουν τους ενάγοντες για τις ζημίες που υπέστησαν, αποτιμώμενες στην περιουσιακή αξία των μετοχών τους, επικουρικώς δε να υποχρεώσει τους εναγομένους να καταβάλουν αποζημίωση ύψους 0,8442 ευρώ ανά μετοχή.
               
            
                  —
               
               
                  να αυξήσει το ποσό της αποζημιώσεως κατά τους αντισταθμιστικούς τόκους, υπολογιζόμενους βάσει του ετήσιου ποσοστού πληθωρισμού που διαπιστώνεται από την EUROSTAT όσον αφορά την Ισπανία, από τις 6 Ιουνίου 2017 έως την ημερομηνία εκδόσεως της αποφάσεως, πλέον τόκων υπερημερίας υπολογιζόμενων από την ημερομηνία εκδόσεως της αποφάσεως που αναγνωρίζει την υποχρέωση αποζημιώσεως μέχρις ότου το ποσό της αποζημιώσεως καταβληθεί πράγματι.
               
            
                  —
               
               
                  να καταδικάσει τους εναγομένους στα δικαστικά έξοδα.
               
            
         Λόγοι ακυρώσεως και κύρια επιχειρήματα
      
      Οι λόγοι και τα κύρια επιχειρήματα είναι παρεμφερή προς εκείνα των οποίων έγινε επίκληση στην υπόθεση T-659/17, Vallina Fonseca κατά Ενιαίου Συμβουλίου Εξυγίανσης (ΕΕ 2017, C 424, σ. 42).
      Όσον αφορά την Ευρωπαϊκή Κεντρική Τράπεζα, προβάλλεται μεταξύ άλλων παραβίαση της αρχής της δικαιολογημένης εμπιστοσύνης και παράβαση της υποχρεώσεως δέουσας επιμέλειας και χρηστής διοικήσεως.